b'\n_START_ARTICLE_\nVolost\n_START_PARAGRAPH_\nVolost (\xc3\xaen limba rus\xc4\x83 \xd0\xb2\xd0\xbe\xcc\x81\xd0\xbb\xd0\xbe\xd1\x81\xd1\x82\xd1\x8c) este o subdiviziune administrativ\xc4\x83 \xc3\xaen Cnezatul Moscovei, Imperiul Rus, iar, \xc3\xaen Rusia din zilele noastre, din unele republici sau regiuni federale. La \xc3\xaenceputul istoriei slavilor de r\xc4\x83s\xc4\x83rit, volost era denumit teritoriul condus de un cneaz, ori ca domnitor absolut, ori aflat sub suzeranitatea unui Mare Cneaz. \xc3\x8encep\xc3\xa2nd cu secolul al XIV-lea, volost a fost numele dat unei subunit\xc4\x83\xc8\x9bi administrative a Cnezatului Moscovei, iar mai t\xc3\xa2rziu a Imperiului Rus, (ca parte a unui uezd). Dup\xc4\x83 abolirea iob\xc4\x83giei \xc3\xaen Rusia \xc3\xaen 1861, volostul s-a transformat \xc3\xaentr-o unitate a autoadministra\xc8\x9biei \xc8\x9b\xc4\x83r\xc4\x83ne\xc8\x99ti._NEWLINE_Volostele au fost abolite de reforma administrativ\xc4\x83 sovietic\xc4\x83 din 1923\xe2\x80\x931929. Raionele nou \xc3\xaenfiin\xc8\x9bate puteau fi numite \xc3\xaentr-o oaraecare m\xc4\x83sur\xc4\x83 echivalentul at\xc3\xa2t a volostelor c\xc3\xa2t \xc8\x99i a uezdurilor._NEWLINE_\xc3\x8en ziua de azi, \xc3\xaemp\xc4\x83r\xc8\x9birea \xc3\xaen voloste este folosit\xc4\x83 \xc3\xaen Republica Karelia, unde volostele au acela\xc8\x99i statut administrativ cu raioanele, dar \xc8\x99i \xc3\xaen regiunile Leningrad, Pskov, Samara \xc8\x99i Tula, unde sunt considerate subdiviziuni ale raioanelor, av\xc3\xa2nd acela\xc8\x99i statut administrativ cu selsovietele din alte subiectele federale ale Rusiei.'